โครงการคลินิกแก้หนี้ by SAM ชวนชนะหนี้เสียสารพัดบัตร
โครงการคลินิกแก้หนี้ by SAM ชวนชนะหนี้เสียสารพัดบัตร พบกันวันหยุดนัดแรก 20-21 มี.ค.นี้ ที่อนุสาวรีย์ชัยฯ


20 มี.ค. 2564

โครงการคลินิกแก้หนี้ by SAM จัดงาน “พบกันวันหยุดกับคลินิกแก้หนี้ by SAM” เพื่อให้คำปรึกษาและรับสมัครผู้ที่มีปัญหาหนี้เสียบัตรเครดิต บัตรกดเงินสด และสินเชื่อส่วนบุคคลที่ไม่มีหลักประกันกับธนาคารพาณิชย์และผู้ประกอบธุรกิจทางการเงิน (Non-Bank) รวม 35 แห่ง เข้าร่วมโครงการฯ ในวันเสาร์-อาทิตย์ ที่ 20-21 และ 27-28 มีนาคม 2564 ตั้งแต่เวลา 8.30-17.00 น. ณ สมาคมผู้บำเพ็ญประโยชน์แห่งประเทศไทย ใกล้ BTS อนุสาวรีย์ชัยสมรภูมิ (ทางออก 4) กรุงเทพฯ ผู้ที่เป็นหนี้เสียบัตรดังกล่าวไม่ควรพลาด เพราะนอกจากเป็นการเปิดบริการพิเศษเฉพาะวันเสาร์-อาทิตย์ในเดือนมีนาคมแล้ว ผู้ที่มาร่วมงานยังได้รับ อีคูปองตรวจเครดิตบูโรแบบรู้ผลทันที ฟรี! ที่ศูนย์ตรวจเครดิตบูโร สถานี BTS ใกล้เคียงและสามารถนำเอกสารมาใช้ประกอบการสมัครเข้าร่วมโครงการฯ ได้ทันที สำหรับลูกค้าที่ผ่านคุณสมบัติการสมัครเข้าโครงการฯ จะได้รับดอกเบี้ยต่ำเพียง 4-7% ต่อปี และระยะเวลาการผ่อนนานสูงสุดถึง 10 ปี
ทั้งนี้ โครงการคลินิกแก้หนี้ by SAM กำหนดคุณสมบัติเบื้องต้นสำหรับผู้สนใจสมัครเข้าโครงการฯ ดังนี้ คือ เป็นบุคคลธรรมดาที่มีรายได้ อายุไม่เกิน 65 ปี และ เป็นหนี้เสียก่อน 1 กุมภาพันธ์ 2564 และเพื่อความรวดเร็วในการพิจารณาและรู้ผลการสมัครได้ทันทีในงาน ตามแนวคิด “เอกสารครบ-จบไว” ขอให้เตรียมเอกสารสำคัญมายื่นในงาน ดังนี้ 1. สำเนาบัตรประชาชนและสำเนาทะเบียนบ้าน 2. สลิปเงินเดือนย้อนหลัง หรือเอกสารแสดงรายได้ย้อนหลัง 3 เดือน 3. รายการเดินบัญชี (Statement) ย้อนหลัง 6 เดือน 4. เอกสารรายงานเครดิตบูโร ส่วนผู้ที่ไม่สะดวกเข้าร่วมงานในวันและเวลาดังกล่าว สามารถติดต่อสอบถามรายละเอียด “โครงการคลินิกแก้หนี้ by SAM” ได้ที่เบอร์ใหม่ “สายด่วนชนะหนี้ 1443” ทุกวันจันทร์-ศุกร์ เวลา 8.30-17.00 น. หรือสมัครผ่านช่องทางออนไลน์ ทั้งเว็บไซต์ www.คลินิกแก้หนี้.com หรือ แอดไลน์ @debtclinicbysam และ Facebook คลินิกแก้หนี้ได้ตลอด 24 ชั่วโมงเกี่ยวกับ SAM : บริษัท บริหารสินทรัพย์สุขุมวิท จำกัด (บสส.) หรือ SAM รัฐวิสาหกิจภายใต้การกำกับของธนาคารแห่งประเทศไทย เป็นบริษัทบริหารสินทรัพย์ระดับชาติที่มีบทบาทในการบริหารสินทรัพย์ด้อยคุณภาพของระบบสถาบันการเงินอย่างมีธรรมา ภิบาล เพื่อประโยชน์ต่อเศรษฐกิจและสังคมสอบถามรายละเอียดเพิ่มเติมได้ที่ SAM ฝ่ายการตลาดและสื่อสารองค์กรโทร. 02-686-1839, 02-686-1832 และ 02-686-1800 # 2862